Diari Oficial de la Generalitat Valenciana


Sumari del DOGV 8301, del 23-05-2018 (2018/5040)

RESOLUCIÓ de 21 de maig de 2018, del president de l'Agència Valenciana del Turisme, per la qual es convoquen beques per a la realització de pràctiques professionals en matèria de turisme en dependències de l'Agència, per a l'exercici 2018.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8301

Data del DOGV
:   23-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5040


Data del document
:   21-05-2018

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 21 de maig de 2018, del president de l'Agència Valenciana del Turisme, per la qual es convoquen beques per a la realització de pràctiques professionals en matèria de turisme en dependències de l'Agència, per a l'exercici 2018. [2018/5040]  
L'execució de la política turística de la Generalitat, segons estableix la Llei 3/1998, de 21 de maig, de turisme de la Comunitat Valenciana, correspon a l'Agència Valenciana del Turisme, ens públic de la Generalitat que, com assenyala el seu Reglament (aprovat per Decret 209/2004, de 8 d'octubre, del Consell), té entre els seus objectius d'interés general millorar la formació i professionalitat del sector turístic.  
L'impuls de la competitivitat turística requereix, entre altres factors, disposar de titulats qualificats i amb suficient nivell d'especialització tècnica que compten amb capacitat per a donar resposta a les profundes i ràpides modificacions que tenen lloc en el sector turístic.  
A fi de contribuir a la dita especialització tècnica i, al mateix temps, facilitar l'accés al món laboral de joves titulats, enriquint la seua formació amb nous coneixements no sols teòrics sinó sobretot pràctics, l'Agència Valenciana del Turisme contempla la possibilitat de realitzar pràctiques professionals a les seues dependències, i es considera que la concessió de beques amb tal objecte és l'instrument més adequat per a garantir la consecució d'aquests fins.  
Mitjançant Decret 20/2017, de 24 de novembre, del president de la Generalitat, s'han establit les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017).  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'article 166 contempla els aspectes que, almenys, han d'incloure les convocatòries de subvencions, naturalesa de què participen les beques, i mitjançant la present resolució es concreten aquests aspectes, així com altres relacionats amb el mateix fi.  
En el preàmbul del citat Decret 20/2017 es fa constar que aquestes beques «no estan subjectes a la política de la competència de la Unió Europea en matèria d'ajudes públiques i, per tant, no necessiten notificació a la Comissió Europea, per no reunir els requisits de l'article 107.1 del Tractat de funcionament de la Unió Europea, ja que per raó de la qualitat de les persones beneficiàries i de l'objecte de les beques, aquestes accions subvencionables no afecten la competència ni els intercanvis comercials entre els estats membres, ni tampoc afavoreixen determinades empreses o produccions». Durant el procediment d'elaboració de les esmentades bases, es va emetre un informe de no subjecció, que junt amb el llavors projecte normatiu va ser remés a la Direcció General de Finançament i Fons Europeus, que va comunicar que no es realitzarien observacions al projecte normatiu en tramitació.  
  
L'article 2 del citat Decret 20/2017, aprovatori de les bases reguladores d'aquestes beques, estableix que les convocatòries de beques es realitzaran mitjançant una resolució de la persona titular de la Presidència de l'Agència Valenciana del Turisme, en concordança amb allò que s'ha assenyalat quant a òrgans competents per a la convocatòria en l'article 160, apartat 4, lletra b de la referida Llei 1/2015, i com ja assenyalava l'article 5, apartat 2, lletra g, de l'esmentat Reglament de l'Agència Valenciana del Turisme.  
En virtut del que exposa i de conformitat amb els preceptes esmentats i la resta de general i pertinent aplicació, resolc:  
  
Primer. Objecte  
Convocar la concessió de les beques que, per a la realització de pràctiques professionals durant l'exercici 2018 en dependències de l'Agència Valenciana del Turisme, es concreten a continuació, atenent la seua classe, titulació requerida, lloc de realització i número:  
1. De classe «a»: tres beques en matèria d'informació turística en destinació, concretament:  
1.1. Dues beques destinades a graduats en Turisme, amb realització de les pràctiques als centres de coordinació territorial de la Xarxa Tourist-Info de l'Agència Valenciana del Turisme, sitis a les ciutats de València (1 beca) i d'Alacant (1 beca).  
1.2. Una beca destinada a tècnics superiors en Guia, Informació i Assistència Turística, amb realització de les pràctiques al Centre de Coordinació Territorial de la Xarxa Tourist-Info de l'Agència Valenciana del Turisme, siti a la ciutat de València (1 beca).  
2. De classe «b»: una beca en matèria d'investigació de mercats turístics internacionals i estudi i desenvolupament d'actuacions de promoció de la Comunitat Valenciana a l'exterior (mercat xinés), destinada a graduats en Turisme, Investigació de Mercats, Ciències Econòmiques i Empresarials, Administració i Direcció d'Empreses, Sociologia, Geografia i Història i en International Bussines; amb realització de les pràctiques a la seu central de l'Agència Valenciana del Turisme, Servei de Promoció, Àrea de Màrqueting i Producte Turístic (1 beca).  
  
3. De classe «c»: cinc beques en matèria de formació, concretament:  
  
3.1. Dues beques destinades a graduats en Turisme, Economia, Administració i Direcció d'Empreses (ADE), Gestió i Administració Pública (GAP), Sociologia i Gastronomia; amb realització de les pràctiques al Centre de Turisme de València (1 beca) i al Centre de Turisme de Castelló (1 beca).  
3.2. Tres beques destinades a tècnics superiors en Administració i Finances, Assistència a la Direcció o Màrqueting i Publicitat o Guia, Informació i Assistència Turística, amb realització de les pràctiques al Centre de Turisme de València (1 beca), al Centre de Turisme de Castelló (1 beca) i al Centre de Turisme de Dénia (1 beca).  
4. De classe «g»: una beca en matèria de màrqueting, promoció, publicitat i producte, destinada a graduat o enginyer en Informàtica, Turisme, Turisme i Administració d'Empreses (TADE), Ciències de la Informació i Estadística; amb realització de les pràctiques a la seu central de l'Agència Valenciana del Turisme, Servei de Producte i Territori, Àrea de Màrqueting i Producte Turístic (1 beca).  
5. De classe «h»: una beca en matèria de plans territorials i espais turístics, destinada a graduats en Turisme, Economia, Administració i Direcció d'Empreses (ADE), Gestió i Administració Pública (GAP), Sociologia i Geografia; amb realització de les pràctiques a la seu central de l'Agència Valenciana del Turisme, Direcció Estratègica Territorial Turística (1 beca).  
  
Segon. Finançament  
1. L'import global màxim destinat a la concessió de les beques que es convoquen per mitjà d'aquesta resolució serà, per a l'exercici 2018, de quaranta-sis mil euros (46.000 ?), els quals seran finançats a càrrec de la línia S000033, del capítol IV, del pressupost per a 2018 de l'Agència Valenciana del Turisme (entitat 22), integrat dins dels pressupostos de la Generalitat, aprovats mitjançant la Llei 22/2017, de 29 de desembre, de pressupostos de la Generalitat per a l'exercici 2018. I per a l'exercici 2019, de cent trenta-sis mil euros (136.000 ?), condicionat a l'existència de crèdit adequat i suficient.  
  
2. El període de duració de cada beca començarà el dia que s'indique en la resolució de la present convocatòria i s'estendrà fins al final del mes de desembre de 2018, de conformitat amb el principi d'anualitat pressupostària, inclòs en l'article 25.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El dit període inicial de cada beca, podrà prorrogar-se, sense necessitat de nova convocatòria, per un període màxim de 12 mesos addicionals, sempre que l'exercici de l'activitat que s'estiga efectuant així ho requerisca o aconselle, i queda condicionada la possibilitat de pròrroga, en tot cas, a l'existència de crèdit adequat i suficient en els pressupostos de la Generalitat per a l'exercici 2019.  
3. Es finançarà la quota d'empresa de la Seguretat Social de les persones adjudicatàries de la present convocatòria, a càrrec de l'esmentada dotació pressupostària, pels imports establits en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
  
  
Tercer. Condicions de la concessió de les beques  
1. Aquesta convocatòria es realitza de conformitat amb les bases reguladores aprovades segons el Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017), i queda condicionada, per tant, a allò que s'ha establit en les dites bases, entre els extrems de les quals destaquen els que figuren detallats en els apartats següents.  
2. El procediment de concessió d'aquestes beques es tramitarà en règim de concurrència competitiva.  
3. Per a obtindre la condició de persona beneficiària de la beca hauran de reunir-se els requisits que determina l'article 3 del citat Decret 20/2017, de 24 de novembre, del president de la Generalitat, a l'acabament del termini de presentació de sol·licituds de la present convocatòria.  
4. Les pràctiques es realitzaran a les dependències de l'Agència Valenciana del Turisme que figuren concretades en el punt primer d'aquesta resolució. Així mateix, podran realitzar desplaçaments en funció de les necessitats formatives a complementar.  
5. L'activitat pràctica a desenvolupar consistirà en tasques adequades per a adquirir formació complementària i especialització, en relació amb la titulació exigida per a cada classe de beques en funció de la matèria pròpia de cada una d'aquestes, matèria detallada en l'article 1 del citat Decret 20/2017, aprovatori de les bases reguladores i que, igualment, apareix ressenyada en el punt primer de la present convocatòria.  
  
Quart. Termini de presentació, forma i documentació que ha d'acompanyar a la sol·licitud  
1. El termini per a la presentació de les sol·licituds serà de 15 dies hàbils a comptar des de l'endemà de la publicació de la convocatòria en el Diari Oficial de la Generalitat Valenciana.  
2. La forma de presentació de les sol·licituds i documentació que ha d'acompanyar-se, es realitzarà i ajustarà a allò que s'ha determinat en els articles 6 i 7 del Decret 20/2017, de 24 de novembre, del president de la Generalitat.  
3. De conformitat amb el que preveu l'article 6.3 del Decret 20/2017, de 24 de novembre, del president de la Generalitat, les persones aspirants podran fer ús del servei d'assistència tècnica, a través del correu electrònic generalitat\_en\_fgh@ltw.rg, destinat a resoldre qualsevol problema tècnic relacionat amb la presentació electrònica de l'esmentada sol·licitud.  
  
Cinqué. Criteris de valoració de les sol·licituds  
1. Les sol·licituds presentades es valoraran d'acord amb els criteris establits en l'article 4, Barem per a avaluar els mèrits personals, del Decret 20/2017, de 24 de novembre, del president de la Generalitat.  
  
2. La valoració màxima que es podrà obtindre en l'entrevista o prova serà de 7 punts i seran considerats els cinc criteris assenyalats en l'apartat 1.E de l'article 4 del citat Decret 20/2017, i la puntuació màxima, per a cada classe de beques, serà la següent:  
2.1. En les beques compreses en les classes «a» i «b» de l'article 1 del Decret 20/2017, de 24 de novembre, del president de la Generalitat, el criteri «domini d'idiomes» serà puntuat fins a tres punts; els quatre criteris restants fins a un punt.  
2.2. En les beques no compreses en les classes «a» i »b» de l'article 1 del Decret 20/2017, de 24 de novembre, del president de la Generalitat, els criteris «profunditat de coneixements« i «facilitat d'adaptar-se a plantejaments diversos» seran puntuats fins a dos punts; els tres criteris restants fins a un punt.  
  
Sisé. Ordenació i instrucció. Comissió avaluadora  
1. L'ordenació i instrucció del procediment correspondrà a cada àrea o unitat administrativa a què competisca la concreta matèria objecte de cada classe de beca convocada.  
2. De conformitat amb l'article 9 del Decret 20/2017, de 24 de novembre, del president de la Generalitat, es constitueixen les següents comissions avaluadores, compostes pels membres que es detallen, en funció de cada classe de beca convocada:  
2.1. Beques classe «a» (Xarxa Tourist-Info):  
- El o la cap del Servei de Producte i Territori de l'Agència Valenciana del Turisme, que actuarà com a president o presidenta de la Comissió.  
- Un coordinador o una coordinadora de la Xarxa Tourist-Info de l'Agència Valenciana del Turisme, que actuarà com a secretari o secretària de la Comissió.  
- Un tècnic o una tècnica de la Xarxa Tourist-Info de l'Agència Valenciana del Turisme.  
2.2. Beques classe «b» (Promoció mercat xinés):  
- El o la cap del Servei de Promoció de l'Agència Valenciana del Turisme, que actuarà com a president o presidenta de la Comissió.  
- Un tècnic o una tècnica del Servei de Promoció de l'Agència Valenciana del Turisme, que actuarà com a secretari o secretària de la Comissió.  
- Un tècnic o una tècnica del Servei de Promoció de l'Agència Valenciana del Turisme.  
2.3. Beques classe «c» (Àrea de Formació - Xarxa CDT's):  
- El coordinador tècnic de projectes turístics o la coordinadora tècnica de projectes turístics de l'Agència Valenciana del Turisme, que actuarà com a president o presidenta de la Comissió.  
- Un tècnic o una tècnica de l'Àrea de Formació Turística de l'Agència Valenciana del Turisme, que actuarà com a secretari o secretària de la Comissió.  
- Un tècnic o una tècnica de l'Àrea de Formació Turística de l'Agència Valenciana del Turisme.  
2.4. Beques classe «g» (Màrqueting, promoció, publicitat i producte):  
- El o la cap del Servei de Producte i Territori de l'Agència Valenciana del Turisme, que actuarà com a president o presidenta de la Comissió.  
- Un tècnic o una tècnica del Servei de Producte i Territori de l'Agència Valenciana del Turisme, que actuarà com a secretari o secretària de la Comissió.  
- Un tècnic o una tècnica del Servei de Màrqueting en Línia, Comunicació i Informació de l'Agència Valenciana del Turisme.  
2.5. Beques classe «h» (Estratègia territorial):  
- El director d'Estratègia Territorial Turística de l'Agència Valenciana del Turisme, que actuarà com a president o presidenta de la Comissió.  
- Un tècnic o una tècnica de l'Agència Valenciana del Turisme, que actuarà com a secretari o secretària de la Comissió.  
- Un tècnic o una tècnica de l'Agència Valenciana del Turisme.  
  
Seté. Mitjans de publicació dels distints tràmits  
Les publicacions de relacions i llistats que determina el procés de selecció s'efectuaran en la seu electrònica o portal institucional de la Generalitat en internet, https://sede.gva.es, així com en la pàgina web www.turisme.gva.es.  
  
Huité. Termini de resolució i notificació  
1. El termini màxim per a dictar i publicar les resolucions serà de tres mesos, a comptar de la data de publicació de la convocatòria, sense perjuí que puga ampliar-se en els termes que preveu la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
2. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, la relació de les persones beneficiàries, quantitats concedides i la seua finalitat. La publicació de l'esmentada resolució produirà els efectes de notificació a les persones interessades, d'acord amb el que disposa la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https://sede.gva.es, així com en la pàgina web www.turisme.gva.es.  
  
Nové. Recursos  
La resolució de concessió de la beca que es dicte d'acord amb aquesta convocatòria posarà fi a la via administrativa i contra aquesta podrà interposar-se recurs potestatiu de reposició davant de l'òrgan que la dicte, en el termini d'un mes a comptar des de l'endemà de la seua publicació o bé, directament, recurs contenciós administratiu davant dels jutjats contenciosos administratius de València, en el termini de dos mesos a comptar de l'endemà al de la publicació de la resolució, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Deu. Quantia de les beques, règim de lliurament i justificació  
Als efectes de la quantia de les beques, pagament i la seua justificació, caldrà ajustar-se al que estableix el capítol V del Decret 20/2017, de 24 de novembre, del president de la Generalitat. De conformitat amb la Resolució de 22 de febrer de 2018, de la Conselleria d'Hisenda i Model Econòmic (DOGV 8261, 26.03.2018), la dotació econòmica inicial de cada una de les beques serà de 1.023,16 euros bruts mensuals.  
  
  
Onze. Efectes  
La present resolució produirà efectes l'endemà de la seua publicació en el Diari Oficial de la Generalitat Valenciana. Contra aquesta resolució de convocatòria, que posa fi a via administrativa, es podrà interposar recurs contenciós administratiu, d'acord amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la seua publicació, davant dels jutjats contenciosos administratius de València, si bé podrà interposar-se, potestativament, recurs de reposició davant de la Presidència de l'Agència Valenciana del Turisme en el termini d'un mes, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 21 de maig de 2018.- El president de l'Agència Valenciana del Turisme: Francesc Colomer Sánchez.